(Sabadell, 1987) és campió mundial de skyrunning, tricampió de l’UTMB (UltraTrail del Mont Blanc) i campió del món d’esquí de muntanya. El seu palmarès és tot un rècord per a qualsevol esportista de qualsevol modalitat. Amb els trenta anys fets, el millor corredor de muntanya de la història ha buscat nous objectius en el món de l’escalada, acomplint, per exemple, l’aventura vital Summits of My Life, en el marc de la qual va sorprendre el món amb la ja mítica doble ascensió a l’Everest. En paral·lel, impulsa la fundació que porta el seu nom, i que es dedica a la preservació de les muntanyes.\nHa desplegat la seva filosofia de vida en diversos llibres: Córrer o morir, La frontera invisible, Summits of My Life i Res és impossible, tots publicats a Ara Llibres.


Fabricants, Proveïdors, Fàbrica de Varetes de PTFE - Venda a l'engròs Bastons barats de PTFE en estoc - Mostra gratuïta - Segellat de caxita\nInici > Productes > Productes de PTFE > Varetes de PTFE\n60% Bronze amb PTFE Rod\nEl PTFE Bronze Filled és el farciment de metall més comú i és de color marró fosc. El farcit de bronze té un desgast excel·lent, Resistència al fluir, I una major conductivitat tèrmica que la fibra de vidre amb PTFE.\n40% Bronze amb PTFE Rod\n40% Bronze amb PTFE Rod Número de producte: KXT B980\nRod de PTFE farcit de fibra de carboni\nEl carboni ple té una major resistència al desgast i desgast en comparació amb la vareta PTFE estàndard. Aquestes propietats es milloren amb l''addició d''un farcit de carboni. Aquest farciment millora l''estabilitat dimensional, Augmenta la temperatura de desviació del calor, Millora la resistència a la fluència i el rendiment del rodament dinàmic\n25% Copa de PTFE plena de vidre\nOferim alta qualitat 25% Glass Filled Rod als nostres estimats clients. Aquests productes són ideals per a la fabricació de la corrosió-Juntes i segells resistents\nRod de PTFE farcit de vidre\nVidre-La vareta PTFE completa ha reforçat la força i la rigidesa. El PTFE és un fluoropolímero de baixa fricció amb una resistència química i resistent a la intempèrie\nBarres de PTFE modelades\nLes varilles modelades de PTFE poden funcionar de manera eficient a la temperatura de -200 oC- + 250 ºC. Per tant, és un element ideal per a la indústria alimentària. Consta de la millor propietat dielèctrica. A causa d’aquesta propietat, les varetes s’utilitzen en indústries elèctriques i electròniques


Es demana als estudiants, docents i personal que no facin servir els seus ordinadors personals\nEl campus de la UAB en una imatge d'arxiu. ARA\nBarcelonaUn atac informàtic ha deixat aquest dilluns els serveis interns de la Universitat Autònoma de Barcelona (UAB) sense poder funcionar i ha obligat a suspendre algunes classes. Segons han explicat fonts de la UAB a l'ARA, l'origen de l'atac podria ser un ransomware o segrest digital, en què un programa restringeix l'accés a alguns arxius del sistema infectat i demana un rescat a canvi de treure aquesta restricció. Oficialment, però, els serveis informàtics de la UAB encara estan treballant per saber l'origen d'un dels atacs més greus que han patit i avisen que serà "complicat" saber qui hi ha al darrere. Tampoc se sap quan es podrà restablir el servei, però des de la universitat ja han avisat que durant tota la setmana "es treballarà sense fer servir ordinadors connectats a la xarxa", cosa que afectarà "tots els àmbits d'activitat: docència, recerca i administració".\nDurant aquesta setmana es treballarà sense la utilització d’ordinadors connectats a la xarxa. Això afectarà a totes àmbits d’activitat: docència, recerca i administració. (5/5)\nL'afectació als serveis informàtics de la UAB és "general": no hi ha connexió a internet al campus, no funciona cap xarxa wifi i ni els estudiants ni els professors es poden connectar des dels seus ordinadors al Campus Virtual. Tampoc funcionen el correu electrònic ni la web. Segons ha explicat a l'ARA Jordi Hernàndez, comissionat per les tecnologies de la informació i la comunicació (TIC), l'atac informàtic contra els servidors de l'Autònoma s'ha detectat de matinada i des d'aleshores els tècnics treballen per avaluar les afectacions. En un comunicat, l'Autònoma ha explicat que l'atac ha afectat "el sistema de virtualització que allotja una gran part dels serveis corporatius", cosa que impedeix utilitzar-los.\nParal·lelament, s'ha activat el protocol habitual: s'ha informat l'agència de ciberseguretat estatal, s'ha fet una desconnexió completa dels sistemes centrals per "aïllar les màquines afectades" i s'han aplicat "mesures preventives per evitar la propagació a sistemes no afectats". És per això que s'han posat els servidors en "quarantena total" i s'ha demanat als professionals de la UAB, als docents i als estudiants que "no facin cap activitat que impliqui un ordinador personal" tant al campus com a l'exterior. En funció d'aquestes consignes, cada deganat decidirà quines classes se suspenen i quines no. De moment, la Facultat de Comunicació ha hagut d'anul·lar totes les classes teòriques i pràctiques perquè no es poden fer funcionar ni el hardware ni el software.\nSi al matí els responsables de la UAB no sabien si trigarien "hores, dies o setmanes" a restablir els serveis informàtics, al vespre ja afirmaven que durant tota la setmana els docents, investigadors, alumnes i personal d'administració hauran de treballar sense internet. "No serà una setmana normal a l'Autònoma", afirma Hernàndez. Aquesta tarda els servidors continuaven desconnectats i els tècnics no havien pogut restablir el servei informàtic. La UAB seguirà desconnectada de la xarxa i inoperativa a internet fins que no es pugui recuperar la còpia de seguretat i es reiniciï el sistema amb les dades d'abans de l'atac. Quan s'hagin determinat "en detall" els mecanismes de l'atac, es podrà restablir el sistema de forma esglaonada. La bona notícia és que els tècnics han pogut comprovar que les bases de dades corporatives, amb informació personal, econòmica i acadèmica, "no han estat afectades".\nAra mateix la UAB només es pot comunicar amb els seus usuaris per les xarxes socials, a través de les quals han recomanat desconnectar tots els serveis vinculats a la UAB, incloent-hi el núvol, per evitar que la infecció s'escampi. A més, demanen que si algun usuari ha rebut un fitxer anomenat http://Readme.READ i l'ha desat a l'escriptori, així com fitxers amb extensió .uab, apagui l'ordinador i avisi el servei informàtic.\nUniversitat atac informàtic UAB


Vestits de nuvia dues peces - Blog Tot-hom Bridal Couture\nUna de les tendències que ve trepitjant fort en el sector nupcial són els vestits de núvia dues peces. Dissenys que es caracteritzen per estar composts de dues parts que es poden combinar de manera sublim per a un moment determinat i separar-se posteriorment per a lluir-se més endavant.\nVestits de núvia dues peces by Tot-Hom\nEls vestits de núvia dues peces són perfectes per a núvies que volen lluir dos estilismes diferents en diferents moments de la boda. En general, en aquests casos, es sol apostar per un vestit treballat i amb presència durant el moment de la cerimònia i banquet, i per un altre més còmode i relaxat per al moment ball.\nDoncs bé, a la nostra última col·lecció Bridal de Tot-Hom hem volgut satisfer a aquest tipus de núvies. És per això que hem dissenyat amb una delicadesa i un afecte enorme una gran varietat de vestits de núvia dues peces que són veritables obres d’art tant juntes com per separat.\nDissenys realitzats amb diferents materials que es combinen de forma magistral juntament amb brodats cosits a mà. Creps, tul, plomes, plumeti, encaixos, transparències, volums… una explosió d’elegància, feminitat i exclusivitat per a vestir a una núvia romàntica i contemporània.\nA continuació, us deixem alguns exemples de les nostres propostes Bridal 2019/2020 on podreu veure totes dues peces juntes i per separat. Podeu veure la col·lecció completa aquí.\nLes 5 jaquetes d’entretemps més desitjades del moment


Solidaritat de classe i acció directa, puntals del nou Grup Laboral de Sants – SantsViu\nInici » Notícies » Solidaritat de classe i acció directa, puntals del nou Grup Laboral de Sants\ngener 13, 2020 a Notícies by Redacció\nCom ja avançàvem el passat 18 de desembre, el passat divendres 10 de gener es va presentar oficialment el Grup Laboral de Sants.\nDavant d’una trentena de persones, dues militants del Grup Laboral van explicar els mesos de debats i acords que han posat en marxa aquesta nova eina, sorgida des de l’Assemblea del Barri de Sants. El Grup Laboral neix com una eina de suport mutu de les treballadores que viuen o treballen a Sants, per tal de fer front a les agressions dels empresaris, sobretot al petit comerç i restauració, entorns laborals històricament maltractats i per desgràcia, poc treballats des del sindicalisme clàssic.\nJuntament amb el Grup d’Habitatge de Sants, l’objectiu del grup és crear una comunitat forta al barri de Sants, des d’on treballar les principals problemàtiques que travessen a la classe treballadora (habitatge i treball assalariat), amb la formació, l’assessoria i l’empoderament d’aquesta.\nSegons van explicar, el funcionament del Grup Laboral serà molt similar al del Grup d’Habitatge: De moment treballaran en assemblees obertes quinzenals (primer dimecres de cada mes a les 11 del matí i tercer dimecres de mes a les 19 de la tarda, per poder adaptar-se als horaris dels espais més comercials), en les quals s’obrirà el punt d’assessorament col·lectiu, la rebuda de casos i la formació per dotar d’eines a les treballadores. La resta de dimecres, es dedicaran a les assemblees des d’on desenvolupar els casos i les estratègies a seguir, així com possibles campanyes.\nTambé van voler deixar molt clar que el Grup Laboral no renega dels sindicats combatius. Pretenen ser una eina que vagi més enllà, però quan calgui estar ben coordinades amb sindicats com la COS, la CGT o la CNT.\nDesprés de les intervencions de presentació, una militant d’Acció Sindical del Bages va explicar la seva experiència. En aquesta, es va comentar els debats que es van tenir a la comarca, on es va decidir apostar per la creació d’un sindicat territorial, que pogués dotar de cobertura legal directa a les treballadores, crear seccions sindicals als centres de treball, i crear una afiliació directa.\nTambé es va explicar com ha crescut el sindicat des del seu inici fa 1 any i mig, passant de ser un grup motor de poques persones a tenir més de 60 afiliades i 3 seccions sindicals. Tot basant la lluita en el suport mutu i la col·laboració entre treballadores de diferents sectors.\nAl torn de preguntes, van sortir diferents visions de com es podrien desenvolupar diferents lluites, així com adreçar-se a una majoria àmplia de dones que suposen en gran part el món laboral de l’hostaleria i el comerç, molt present al nostre barri, i que són una bona mostra del que significa la feminització de la pobresa.\nPer acabar, es van acomiadar convidant a participar a la primera assemblea oberta de casos, el proper dimecres 15 de gener a les 19 hores al Centre Social de Sants.\n← Foc al patriarcat amb l’autodefensa feminista\nEl barri contra la llei Aragonès →


Medicina Tradicional Xinesa - CEM Besos\nLa medicina tradicional xinesa és una de les medicines orientals més antigues que existeix.\nLa seva creença bàsica és que el cos humà disposa d’un sistema sofisticat per a localitzar les malalties i dirigir energia i recursos per guarir els problemes per si mateix.\nEl que obtindràs amb aquest servei serà: alleugerir el dolor, reduir els nivells d’ansietat, la irritabilitat i el cansament causats per l’estrès, l’estil de vida i les males postures, entre d’altres.\nAlgunes de les tècniques que oferim són:\nTotes elles són eines ideals per poder arribar a restaurar l’equilibri i el benestar del teu cos i la teva ment.\nAquest servei disposa de descomptes especials per a tots els abonats del CEM Besòs.


Manifest de SAT davant la detenció d'en Nordin - Indymedia Barcelona\nManifest de SAT davant la detenció d'en Nordin\nper SAT\t 25 nov 2009\nUn cop més des de Solidaritat Antirepressiva de Terrassa ens veiem obligades a denunciar les pràctiques repressives de l’estat i de les seves forces “de seguretat”, aquest cop l’hi ha tocat al company Nordin, membre del col•lectiu egarenc AEDI i membre actiu a la Marxa per la Igualtat d’enguany.\nEl Nordin va ser detingut el dijous 5 de novembre, quan agents de la policia nazional i dels mossos d’esquadra van entrar per sorpresa dins d’un bar de la ciutat, per a realitzar un control de permís de residència. Aquest tipus de controls no són res nou a la nostre ciutat, l’aplicació de la Llei d’estrangeria, per part de totes les forces de “seguretat” de la ciutat i d’arreu, es caracteritza per controls i detencions arbitràries en bars, locutoris, places, estacions de tren, etc. Pràctiques que recorden altres temps, i on molts cops la persona detinguda, és segrestada enmig de la via pública o en un establiment i desapareix per sempre del poble, sent conduïda a la Verneda o a altres centres d’internament (propis de ser dits presons o camps d’extermini), fins que en dies, si és té molta sort, o en mesos són tornats al seu país sense res, lluny de tot els que havia estat la seva vida fins llavors. També volem denunciar que els diferents cossos de seguretat tenen un nombre determinat de detencions o identificacions ordenades des de interior de persones sense papers a fer, i això genera actuacions policials desproporcionades, arbitràries i injustes.\nEn Nordin va ser un dels organitzadors i participants en la Marxa per la Igualtat, que des del 23 de setembre fins el 25 d’octubre va dur a peu de Barcelona a Madrid més de 70 persones, per a reclamar igualtat de drets per a les persones immigrades. Per aquest motiu no creiem que fos un control tan habitual, i considerem que va ser assetjat per la seva mobilització i participació a través de l’Associació Espai Democràtic Intercultural, dret de ciutadania, al qual tampoc es reconegut per a les persones immigrades.\nVolem deixar clar que no deixarem mai de denunciar la repressió patida a les persones que lluiten. Com seguirem treballant per fer desaparèixer la Llei d’estrangeria, perquè aquesta reprimeix a les persones immigrades pobres, condemnant-los a una odissea per a intentar regularitzar la seva situació i per a poder sobreviure de forma il•legal fins que un dia siguin segrestats a l’estació de tren anant a treballar o fins que tinguin la sort de ser legalitzats com a ciutadans de segona (sense dret a vot, en pitjors condicions laborals, etc).\n-que s’aturi l’assetjament a les persones participants a la marxa per la igualtat i contra la llei d’estrangeria, ja que dos companys més, van viure circumstancies semblants a les de Nordin, un d’ells de Sabadell en un locutori i l’altre de Barcelona al carrer, on van ser identificats i detinguts.\n-que comenci un procés per a derrogar la llei d’estrangeria, que no regula a la immigració, si no que castiga aquella gent que a més de ser immigrants són pobres.\n-que cessin les detencions i les identificacions motivades pels controls de permisos de residència. I que les persones nouvingudes puguin gaudir com la resta, dels seus drets més elementals.


Punts claus sobre les transicions organitzatives feministes! – OBLIQÜES\nObliques Per saber-ne més Què pensem 20 novembre, 2020 | 0\nLa força del moviment feminista ens ha sacsejat de dalt a baix, també a les organitzacions que treballen per la transformació social. I, que ha aconseguit aquest sacseig? Per fi s’ha estès la necessitat de revisar les pròpies organitzacions per desmanellar-ne les estructures d’opressió.\nSi no ho sabies, et compartim una revelació: les organizacions que treballen per la transformació social també reprodueixen lògiques capitalistes, heteropatriarcals, racistes, etc. Però no et desanimis, també són moltes les organitzacions que decideixen crear realitats més feministes!\nI què vol dir crear realitats més feministes? Potser et sona més la proposta de posar les cures al centre. Aquest lema no és ni més ni menys que crear estructures organitzatives més equitatives, democràtiques i diverses. Com ens organitzem, com ens relacionem o quines pràctiques diàries tenim són alguns dels exemples de qüestions que els canvis organitzacionals o les transicions organitzatives per a la transformació feminista ens plantegen.\nDes Obliqües us compartim 5 qüestions que ens semblen claus respecte aquests processos:\nHem d’estar disposades a autoqüestionar-nos i a assumir que les nostres organitzacions no són perfectes (si no ho sabies, ja t’ho avancem: és molt fàcil reproduir lògiques opressives si no s’hi posa atenció)\nCal que la transformació feminista sigui una aposta política compartida de l’organització, repetim: COMPARTIDA. Si no, no anem a enlloc!\nEls feminismes aposten per posar al centre els processos i les persones, per tant, necessitem un canvi de xip i deixar de pensar només en productes i resultats!\nNecessiten molta paciència i perseverància. Son processos a llarg termini. Si volem resultats ràpids cauriem en el parany de fer canvis poc substancials que ens portin on ja érem!\nNo hi ha solucions ni receptes màgiques, són processos que necessiten tota la nostra valentia, enginy i creativitat!\nI doncs, us hi atreviu?\nPrevious: Previous post: 5 preguntes a fer-nos per saber si la nostra entitat és masclista


🚨 Violència masclista València! Pega a la seua dona davant dels fills menors\nUn home detingut per agredir a la seua parella davant dels seus fills menors en València\nLa víctima ha dit als agents policials que no és la primera volta que passa\ndimarts, 23 de febrer 2021 - 12:35h\nLa dona ha dit que no és la primera volta que passa | Pixabay\nAgents de la sèptima Unitat del Districte de la Policia Local de València han detingut a un home acusat d'agredir a la seua parella davant dels seus fills menors. Segons ha informat este cos de seguretat, l'incident ha tingut lloc esta nit de dilluns en una casa de la ciutat quan la parella ha discutit i l'home li ha pegat.\nLa dona ha denunciat els fets davant de la Policia i ha manifestat que la seua parella li havia pegat una galtada i l'havia espentada contra la paret, el que havia ocasionat el trencament de la porta de protecció del quadre elèctric de la casa.\nA demés, ha advertit als agents policials que l'home li havia tirat a terra i li havia pegat diferents puntades. Es tracta de la primera volta que la dona ha presentat una denúncia contra la seua parella encara que ha afirmat que les agressions són habituals.\nLa víctima ha explicat que les lesions eren tant físiques com sexuals i ha afegit que l'home li ha arribat a subministrar alguna substància per a abusar d'ella sense el seu consentiment. L'home ha sigut arrestat per un presumpte delicte de violència de gènere.\n"ÚLTIMA HORA: Troben mort un home davant de l'Hospital de Gandia" "3 ferits en un accident de trànsit entre dos cotxes en Castelló de la Plana"


Sabatilles d' aproximació de Scarpa molt lleugeres i comfortables\nNou model de sabatilla de pell de Scarpa dissenyat per aproximacions tecniques. La Mescalito és també ideal per al seu ús en períodes prolongats. Gràcies a la tecnologia Vibram® LiteBase aconsegueix una lleugeresa extrema. La sola Vibram Dynamis LBT amb component Megagrip i puntera especialment dissenyada per a l' escalada garanteix una excel·lent adherència a la roca. A més, l' entresola EVA de doble densitat assegura comoditat. Els materials del folre i la llengueta ofereixen protecció i seguretat durant l' activitat i l' aproximació.\nLa tecnología "Heel Tension System"és un sistema innovador que proporciona tensió entre el taló i la sola. Ofereix una gran estabilitat i adaptabilitat en les condicions més difícils.\nEl disseny particular i el material TPU donen a la part superior les condicions perfectes per a evitar girs torsionals per facilitar el moviment en terrenys difícils i escarpats.\nIncorpora també la tecnología "Autofit Collar", gràcies al disseny ergonòmic de la part del taló i a l'encoixinat especial, garanteix la màxima adaptabilitat i confort de la part superior, reduint l'estrès que produeixen els impactes sobre l'àrea del taló d'Aquiles i els turmells. Gran rendiment i confort en qualsevol terreny.\nSola: Vibram Dynamis LBT\nPart superior: Pell de camussa resistent a l' aigua d' 1.8 mm de gruix\nRevestiment: Teixit elàstic\nPes: 390g (1/2 parell talla 42)


Tecnologies de la informació | Raméntol Pujol | Advocats Andorra\nEts aquí: Inici / Sectors / Tecnologies de la informació\nRAMÉNTOL PUJOL compta amb una dilatada experiència i competència en l’assessorament dels seus clients en matèria de les tecnologies de la informació i de la comunicació.\nL’ important desenvolupament i evolució de les noves tecnologies a Andorra, situen aquesta com un dels països plataforma per experimentar noves tecnologies en l’àmbit sobretot de telecomunicacions. Andorra és pionera en la implantació de la televisió digital terrestre i de la fibra òptica.\nComptem amb un bon coneixement del sector i un equip multidisciplinari de professionals competents en les següents àrees del dret.\nMercantil i contractació:\nAssessorem en qüestions jurídiques plantejades per tot projecte empresarial en les tecnologies de la informació, i en particular respecte les noves eines digitals, tals com el comerç electrònic, la signatura digital, els serveis de núvols, xarxes socials, contractes de tota mena de software, llicències, suports, etc.\nAconsellem sobre les qüestions jurídiques que derivin de l’externalització de funcions (outsourcing), el disseny del projecte i el procés de contractació, la selecció de proveïdors, la externalització d’unitats productives, l’elaboració i la negociació dels acords del servei. Oferim la gestió i el seguiment de la relació contractual i la gestió de les situacions de crisis entre el client i el proveïdor.\nIntervenim en la protecció jurídica de productes informàtics (hardware i software). Dissenyem i redactem contractes relatius a serveis electrònics.\nElaborem informes respecte de contingut de pàgines web.\nAssessorem les empreses, societats i grups de societats del sector, en fiscalitat andorrana i internacional, gràcies a la nostra xarxa de corresponsals en altres jurisdiccions.\nAconsellem en matèria de drets sobre la propietat industrial i intel·lectual segons les lleis andorranes que regulen les patents, les marques i els drets d’autor, a Andorra i internacionalment, gràcies a la nostra xarxa de corresponsals.\nIntervenim en tot procés d’inscripció registral de dominis, drets de marca, de patents i de drets d’autor davant de les corresponents oficines del Principat d’Andorra i internacionals.\nDefensem els interessos dels nostres clients en tot procediment judicial relacionat amb la protecció de dades personals, i en tot procediment sancionador davant de l’Agència de Protecció de Dades i de les jurisdiccions administratives.\nDefensem els nostres clients en litigis i arbitratges relacionats amb la utilització i l’aplicació de les noves tecnologies de la informació i comunicació.\nAcompanyem els nostres clients en la defensa i la protecció dels seus noms de domini, i en matèria de protecció de dades en un entorn digital.


El sector turístic espera sense grans alarmismes la prohibició de fumar a les terrasses\nINTERVÉ: Martí Sabrià, gerent de la Unió Costa Brava Centre\nEl Departament de Salut de la Generalitat de Catalunya es planteja molt seriosament prohibir l'any que ve el tabac a les terrasses dels bars i restaurants per culminar el procés arrencat amb la llei del 2005 i continuat amb la del 2010.\nEl sector de l'hostaleria i la restauració, doncs, es veurà afectat per aquesta més que probable nova normativa i comencen a sortir les primeres reaccions. Al Baix Empordà, des de la Unió d'Empresaris d'Hostaleria i Turisme Costa Brava Centre no ho veuen com una alarma. Recorden que quan es va prohibir fumar a l'interior dels locals sempre van haver-hi veus discordants però que amb el pas del temps la situació es va acabar assimilant. Creuen que no poder fumar serà una realitat cada cop més present arreu.\nEl que sí que aprecien és que els darrers anys els establiments han fet molts esforços per tenir terrasses ben arranjades davant una demanda creixent d'aquest tuipus d'espais, impulsada per l'obligació de tenir interiors lliures de fum. Potser la solució ideal passaria per zones de fumadors i no fumadors però, insisteixen, sigui quina sigui la mesura tenen clar que la societat s'hi acabarà adaptant.\nLa llei podria estar redactada aquesta mateixa tardor i entrar en vigència el 2020. De fet, Salut Pública està treballant en una llei d'addiccions encara més restrictiva que preveu prohibir fumar en espais com els vehicles privats, o els exteriors d'instal·lacions esportives i parades de transport públic. També restringiria el fum en un perímetre de cinc metres en instal·lacions com hospitals, escoles o edificis de l'administració. L'objectiu final és el de desnormalitzar el tabac.


Es desclou la tenebra...: 05/2015\nPulverulència (o Decadència)[Repte DXCVI]\nResta immòbil enmig del menjador, la sala més gran de la casa, envoltada per una atmosfera pulverulent, de deixadesa. No cal una lupa per adonar-se'n. Tampoc mirar pels racons o sota les catifes per descobrir-hi volves de teixits diversos, pols acumulada o inclús cabells. L'Engràcia Dedéu s'esgarrifa de no poder ser capaç d'arranjar aquest abandó, fa tant de temps que no és mestressa d'aquella casa que ara li semblaria un sacrilegi agafar una escombra o un drap i fer dissabte. Per molt superficial que fos, per indetectable que paregués. Tan sols li resta sospirar. No només per l'amor no correspost del poeta, el veritable senyor d'aquell habitatge, sinó per com la decadència s'apodera d'allò que, temps enrere, tantes satisfaccions ha ofert. Perquè, per molt refusada que se sentís, la sola presència d'ell, capficat en els seus versos, gargotejant amb tinta verda quatre paraules plenes de sentiment, li alimentava la vida, li simplificava els matins quan llevar-se era un suplici i una llosa pesada...\nAvança unes passes, fins al gran finestral, i observa el carrer. Amb més trànsit que en l'època que ella exercia. Però amb la mateixa amplada increïble, vasta, feta a mida de l'egolatria de l'artista. No gosa aproximar-se a les fustes per no revelar la brutícia que les cobreix, per dissimular que no veu que els vidres necessiten un bon repàs. Calla uns improperis contra La Chascona i Isla Negra. No li ha agradat mai maleir ni insultar ningú però aquest panorama és trist, sobretot perquè ella intentava tenir-ho tot net com una patena. La badia, però, segueix allà, bella, màgica, silenciosa. Li agradaria abocar-s'hi de nou, però ho troba inútil. Ara que no hi és el poeta i ha canviat la vida pel vagareig etern, tot té un sentit inversemblant, buit, malenconiós, com les visites subreptícies i contra tota lògica a La Sebastiana, a Valparaíso, on encara resta en l'aire aquell amor incondicional, incombustible, perenne, que ni la mort no ha pogut esborrar del seu cor. Tampoc la dictadura de Pinochet podrà enderrocar aquesta casa ni la grandesa de Pablo Neruda.\nPenitència (o Fragàcia de colònia)[70a Crida de VullEscriure]\nSempre que ha de revelar els pecats comesos des del darrer cop, la tenalla un nus a l'estómac, que no la deixa fins que no s'agenolla davant del confessionari i vomita, fil per randa, el reguitzell de faltes comeses. Sempre, mentre se senya i respon, amb fórmules apreses i repetides, a la silueta del capellà darrere l'espiell, demana que la penitència no sigui massa dura i que s'estigui el mínim temps possible als bancs més apartats, capcota i xiuxiuejant la lletania d'oracions imposades per purgar la culpa i netejar la taca en l'ànima. Sempre, envoltada per l'olor de la fusta rònega i corcada i del fum dels ciris, es mossega els llavis perquè s'adona que, una vegada més, els ulls inquisitius del prevere, que endevina clarament entre els llistons, l'han obligada a no mentir i a recordar les homilies i els sermons escoltats, on el poder de Déu és tan superior com omniscient, omnipresent i omnipotent. Potser si sabés com esquivar aquell esguard, la veritat no sortiria tan a doll i els parenostres i els avemaries no es multiplicarien en un tres i no res. A pesar que sigui la paraula del Senyor...\nSempre que respira alleujada en començar l'última pregària, la fragància de colònia barata l'assetja i li violenta les pituïtàries, com ja ho feia minuts enrere, en plena confessió, talment un cronòmetre que compta dècimes de segon amb extrema exactitud. I sempre que se sent desvalguda i desprotegida, l'ombra allargada i coneguda apareix tot just abans de les sabates lluentes, de la negror de la sotana i de l'alçacoll immaculat, i sap quin somriure es dibuixarà en el rostre del pare Manuel, que se li aproxima calmosament i amistosa, amb l'excusa de parlar de qualsevol minúcia, pura comèdia, o d'haver de canviar d'hàbits vitals per ser una bona feligresa. I, com sempre, es meravella amb l'ametista que llueix en l'anell del sacerdot, que li confereix dignitat i distinció, respecte i autoritat. I només demana que, durant la conversa mantinguda, breu i alhora llarguíssima, aquella pedra preciosa no desaparegui sota els plecs de la seva faldilla, com de costum.\nIdòlatra (o Tènue làmpada)[#viernescreativo]\nThe space between words ©Rob Gonsalves\nSaps? Avui he tornat a somniar que t'esperava, que rellegia els volums de poemes d'aprenentatge que havies enquadernat amb cobertes de color granat, símil pell. Hi ha la força de la rebel·lia adolescent en aquells poemes, i t'hi identifico. T'he esperat amb la túnica blau marí, la que calia vestir per ubicar millor els hexàmetres que t'entestaves a escriure en ple segle XX. Però qualsevol et deia que els temps havien canviat...\nSaps? Avui he encès novament la làmpada tènue al capdamunt de la volta, construïda amb perícia medieval i roques ancestrals, igual que la Biblioteca que empara aquells llibres més mutables. Els que llegies en l'hermetisme més extrem, en el silenci més sepulcral possible. Com si la quiromància i la literatura s'haguessin agermanat, arraïmat amb la teva ànima feblement resistent. I, tot i saber la teva absència, les passes ressonaven en llurs pàgines.\nSaps? Avui he comptat un a un els exemplars obtinguts en la recerca malaltissa del Llibre Únic, el més perfecte que s'hagi pogut idear i imprimir, aquesta perquisició que et llastava l'existència mentre les lleixes esdevenien murs, els llibres es metamorfosaven en graons per apropar-te al vertigen de l'abisme, el mateix precipici que va saber embruixar-te i engolir-te, mentre jo m'acontento a haver-me convertit en idòlatra teva, germà, amic, Poeta, en espectre.\nIridescència (o Enigmàtica)[Lliga de Microrelataires; J9]\nM'ofereixes cent paraules per dir-te què desitjo més en aquesta vida i, sense menystenir-te, penso que me'n sobren noranta-nou. Observo la mirada més iridescent que t'he vist mai i faig veure que rumio, perquè sé prou bé la resposta. Però confereixo una aura enigmàtica al silenci després d'aquesta frase, que amaga qualsevol indici previsible. I la lluïssor dels teus ulls augmenta lentament mentre es fixen en els lleus moviments dels músculs del meu rostre. Vaticino l'eclipsi total de l'entusiasme que desprens inclús abans que et xiuxiuegi, a cau d'orella, el que més cobejo:\n—Morir... —dic amb el convenciment més extrem.\nPenitència (o Fragàcia de colònia)[70a Crida de Vu...\nIridescència (o Enigmàtica)[Lliga de Microrelatair...


El jove Max Dagenbach mor a l'autopista a causa del que sembla un accident. Anna Engelhardt va ser la seva professora. A través d'ella, el Tom i el Semir aconsegueixen les pistes que els ajuden a resoldre el cas.\nLas 12 menos 5\nÁlex i Edu, dos amics d'Osca, són els protagonistes de la nova jornada commemorativa del programa. Arriben al plató disposats a guanyar el premi per convidar a Espanya la família xinesa que els va acollir amb els braços oberts quan van visitar el país asiàtic. A més, el concurs recorda els millors moments de les seves edicions especials i inclou les felicitacions de Manu Carreño i Toñi Moreno.\nEl programa celebra les noces d'or del Manuel i l'Asunción, que fa 50 anys que estan casats i que estan tan enamorats com el primer dia. En aquesta nit especial els acompanyen la Rocío i el Raúl, dos dels seus fills. Una altra de les convidades és la Nerea, una jove estudiant de xinès i japonès que adora la cultura oriental. Prova sort amb el Jie, un noi nascut a la Xina i establert a Espanya. A més, la Xelo, una dona de 46 anys apassionada del motor, desitja conèixer un motorista alt. La seva cita és el Miguel Ángel, que compleix tots dos requisits i amb qui potser troba l'amor.\nQuan el sistema de trucades d'emergència es veu afectat per una apagada generalitzada en tot el sistema, el centre de trucades ha de funcionar a la manera antiga per respondre a les emergències. Els primers a respondre han de bregar amb explosions en múltiples llars i un part difícil. Mentrestant, el Michael s'enfronta al Bobby per l'educació dels seus fills.\nEl Buck vol tornar a tenir cites, però té por de tornar a ser el desvergonyit que era abans de conèixer l'Abby. A més, creu que entre la Maddie i el Chimney hi pot haver alguna cosa més que amistat. Mentrestant, l'equip d'emergències ha d'aturar una dona que, per cridar l'atenció del seu marit, intenta fer coses perilloses. Paral·lelament, una parella té un accident el dia del seu casament.\nEl mal funcionament d'una muntanya russa en un parc d'atraccions posa en perill la vida dels passatgers. L'Abby, per la seva banda, se sent alleujada després d'aconseguir ajuda per cuidar la seva mare.\nL'equip ha d'investigar la mort de diversos homes que no s'han pogut identificar de cap manera.


Consells per protegir-nos davant el pic de calor – Ajuntament de Sant Vicenç de Castellet\nConsells per protegir-nos davant el pic de calor\nDavant les altes temperatures que estem vivint, us volem recordar alguns consells de Protecció Civil per protegir-nos en cas de pic de calor:\nEvita que nadons, gent gran i persones amb malalties cròniques cardiorespiratòries surtin al carrer en les hores de més calor.\nEvita fer exercici físic en les hores de més calor.\nRecorda que avis i nens petits quan es deshidraten no tenen sensació de set.\nHidrata també els animals de companyia i fes que estiguin en zones fresques.\nEntrada anteriorEs restableix la circulació de trànsit al polígon Les Vives després de reparar l'esvoranc que hi va aparèixer\nEntrada seguentSant Vicenç de Castellet renova amb elements naturals el pati de l’escola bressol municipal El Niu


Teampartners, S.L., en endavant Teampartners, és el titular del domini www.padelblau.cat, un lloc web a disposició de qualsevol usuari o usuària amb la finalitat de facilitar informació dels diferents serveis, productes i gestions propis d'aquesta Entitat, alhora, de proporcionar informació general de Teampartners, S.L.\nTeampartners es reserva el dret d'actualitzar els continguts d'aquestes pàgines web quan vulgui, i també d'eliminar-los o de limitar l'accés, de manera temporal o definitiva.\nEn aquest lloc web es proporcionen diversos enllaços a altres pàgines web independents, que no pertanyen a Teampartners, amb l'objectiu de facilitar l'accés a altres fonts d'informació relacionades amb aquesta organització privada i amb respecte dels drets de propietat intel•lectual que, si escau, puguin correspondre als seus autors. No obstant, Teampartners no assumeix cap responsabilitat derivada de les connexions o els continguts d'aquests enllaços. Així mateix, l'establiment d'enllaços al lloc web de Teampartners, prèvia sol•licitud i autorització d'aquest, haurà de respectar els drets de propietat intel•lectual de titularitat privada.\nLes persones usuàries s'abstindran d'emprar mitjans que puguin suprimir, alterar, eludir o manipular qualsevol dispositiu de protecció o sistemes de seguretat que puguin estar instal•lats i que comportin un risc o dany o inutilització d'aquest lloc web i/o els seus continguts.\nTeampartners no es responsabilitza del possible ús inapropiat que tercers realitzin d'aquesta pàgina web o les diferents aplicacions mòbils, ni del contingut, resultat de la traducció automàtica de Google i actualització de la informació que prové d'altres persones físiques o jurídiques i que consti al lloc web o a la que es remeti a partir d' enllaços o altres sistemes. Els continguts proporcionats a través d'aquesta pàgina web o les diferents aplicacions mòbils tenen caràcter merament informatiu, per la qual cosa l'ús que d'aquests pugui fer-se i les eventuals conseqüències, danys o perjudicis que poguessin derivar-se, són de l'exclusiva responsabilitat de l'usuari o usuària.\nL'accés al present lloc web és sota responsabilitat exclusiva de l'usuari. Els riscos derivats de la utilització del present lloc web per part de l'usuari seran assumits per aquest. Teampartners no assumeix cap responsabilitat per danys i perjudicis de tota naturalesa que es puguin ocasionar per l'ús d'enllaços, directoris i eines de recerca, que permeten accedir a llocs web o aplicacions mòbils pertanyents i/o gestionats per tercers així com de la presència de virus o altres codis maliciosos en els continguts que puguin produir qualsevol tipus de danys en el sistema informàtic, documents electrònics o fitxers de les persones usuàries.\nTots els signes distintius, marques, noms comercials, continguts (textos, gràfics, imatges, fotografies, programari, enllaços i altres continguts audiovisuals o sonors i codis font), estructura, disseny i forma de presentació dels elements i qualsevol altra informació que aparegui en aquest lloc web, com les aplicacions mòbils per dispositius Android i IOS són propietat de Teampartners o dels tercers que hagin autoritzat l'ús a Teampartners. Aquests continguts estan protegits pels drets de propietat industrial i intel•lectual.\nÉs prohibida la reproducció, transformació, distribució, comunicació pública i, en general qualsevol altra forma d'explotació dels elements referits en l'apartat anterior sense autorització expressa de Teampartners, llevat de que s'expressi explícitament una altra cosa.\nTeampartners es reserva el dret d'exercir les accions legals que consideri oportunes derivades de qualsevol us il•lícit per part de tercers dels continguts de la seva pàgina web o les seves aplicacions mòbils.


La Invictus TT280 el tender perfecte. - MarinaGrup\nApril 4, 2019 0 Comentario Uncategorized\nAquí us presentem la Invictus TT280, l’embarcació perfecta per aquells propietaris que no volen comprometre. La sèrie TT està dissenyada per a oferir comoditat i seguretat a l’hora de navegar pels mars. La seva vocació és ser una “tender” evolucionada, per aquells iots que no poden apropar-se a les destinacions desitjades.\nEn el centre de la Invictus TT280 es troba el lloc de comandament, situat lleugerament a estribord, el que permet una entrada a cabina, on el seu interior està equipada amb un WC opcional i un vestidor còmode i organitzat. Davant del lloc de comandament hi ha uns seients “stand-up” amb aigüera i zones d’emmagatzematge.\nSi tornem a l’exterior, a la part de proa podem veure que\nla Invictus TT280 és una embarcació de proa oberta, pel que podem escollir diferents configuracions per a la proa amb els següents complements: kit de seients de proa (consola), kit seient addicional de proa (frontal), kit seients addicionals de proa (extens) i un kit pouf (dues unitats). Fent que la vida a la proa sigui molt més senzilla i més segura si es té nens petits.\nEn popa veiem que té una plataforma de bany, amb solàrium per a prendre el sol, amb accés a la banyera on veiem que hi ha un seient en forma de “L”, fent que el respatller a la zona de popa sigui abatible, creant així un solàrium en popa molt més extens. El seient en forma de “L” està situat al voltant d’una taula de teca, permetent així que la família es pugui reunir a l’hora de dinar.\nEls laterals del casc tenen un sistema de defensa integrat per a donar la màxima protecció i garantir la maniobrabilitat. Un sistema innovador, únic i bell.\nNo hi ha respostes a “La Invictus TT280 el tender perfecte.”


dimarts de sang: de gener 2011\n- Bon Nadal, agent. Me’n pot fer cinc cèntims?\nHo ha dit el bou, sembla mentida!\na més, la mula assentia\nquan m’apropava als magatzems.\nPer confirmar-ho, ho repetia:\nera nadiu de Cadaqués\ni perseguit fa mitja vida.\nAmb un retrat ho he confirmat:\na cal fuster hi ha assassinat!\n- Es troba bé, agent?\nRondaven rens per les escales,\nles campanilles dringant,\nanava sol, sempre cantant,\ncridava "jou jou" a les dames...\n- Senyoreta, podria anar al gra?\nNo agradaven les nadales\nals qui han fet aquest toll\namb ràbia li han trencat el coll\ni al tió, gairebé el maten!\nSembla que un té pell mulata,\nper les taques dels seus dits,\na l’escorça, i a la tapa\ndel pot de tints colorits\nque ha oblidat: crema barata.\nI l’hem desenmascarat:\n- M’està fent parar boig!\nN’estaven tips de desaires,\nells, que són gent tan manaire\nsota els seus blancs turbants,\ndesprecien els cantaires.\nA cal fuster hi ha assassinat.\n- I doncs, diu que són gent amb turbant? Islamistes radicals?\nNo combregaven amb els aires\nd’aquest bon jan, sempre rient\nperò amb historial d’assetjament,\ni aquesta cara tan pallassa:\nJa en feia un gra massa\npujant façanes amb corriol\nsempre hi ha un punt, és el que passa...\nJo ja he trucat a l’Interpol\nper l’ordre de cerca i caça\nde les tres autoritats:\n- tres autoritats? Vol dir que això és cosa de...?\nLa ràbia fou mala consellera:\nEls tres reis, fets una fera,\nes van sentir humiliats\nveient Noel fer la drecera\nd’aquell balcó infantil, penjat.\nTips de fer tard, fent salivera\nben plens de fúria artillera\nTió i Noel, tots dos plegats\nvan voler reduir a cendres,\nsense pensar si era divendres.\nJunts els van assassinar\na cops cruels i maldestres:\nel cap del vell i el tronc nostrat,\nfins que van quedar ben tendres\nal terra tots dos matxucats.\n- I doncs, diu que han estat els reis d’orient?\nHo puc dir sense temença\nDoncs sense cap recompensa\nEls veïns han testimoniat:\n"Melcior és el que comença\ni en Baltasar ha acabat!".\n- Bé, doncs crec que està arreglat.\n- A cal fuster.....hi ha assassinat!\nPublicat per Xurri a 11:19 3 comentaris: Enllaços a aquest missatge


Aperitiu d'estiu Carol Vallès & Piqué – Carol Vallès Aperitivo de verano Carol Vallès & Piqué - Cellers Carol Vallès\nAperitiu d'estiu Carol Vallès & Piqué\nquantitat de Aperitivo de verano Carol Vallès & Piqué\nAquest estiu més que mai tenim ganes de terrasseta, amics, xiringuito, sopars informals a la llum de la lluna i aperitius davant el mar … Tenim la millor opció, un pack maridatge de dos dels nostres caves més versàtils i refrescants amb les conserves i aperitius Piqué, productes de proximitat de la nostra comarca veïna, el Garraf!\nEl Pack consta de 9 productes:\nCava Trastocat Reserva Extra Brut: ideal substitut del vermut, perillós! és molt fàcil beure’l, afruitat i llaminer per obrir l’estómac abans d’un àpat.\nCava Parellada i Faura: El clàssic de la casa, tradicional, amb bona acidesa i notes cítriques. Una beguda perfecte per a l’estiu i ideal amb menjars grassos ja que té l’habilitat de refrescar i desgreixar.\nPatates Piqué Clàssiques: Patates de temporada, seleccionades i fregides en oli alt oleic al mètode tradicional. El rei de qualsevol aperitiu.\nPatates Malahierba: Tenim un objectiu, robar els cors amb unes xips naturals i salvatges. Des del mediterrani seguirem donant guerra. Malahierba nunca muere!\nCotnes: 100% ibèrics amb sabor únic i molt cruixents. Aneu amb compte perquè són irresistibles!\nEscopinyes: Triades acuradament, rentades a mà directes de les Ries Gallegues. Les nostres escopinyes tenen autèntic sabor a mar.\nOlives farcides d’anxova: Amb una mida XL, les nostres olives de qualitat superior amb farciment d’anxova seleccionada no poden faltar en cap dels teus aperitius. Soles o amb salsa d’aperitiu l’oliva farcida sempre ha estat un clàssic de l’aperitiu.\nMusclos en escabetx: El clàssic musclo en escabetx i que tan bé acompanya a les nostres patates. Un producte rentat a mà i de les ries gallegues. Simplement exquisits!\nNavalles de les Ries Gallegues: Amb un sabor intens de mar i una textura saborosa. Recomanades com a part d’una dieta sana i equilibrada.\nUn conjunt gastronòmic ideal per als aperitius d’estiu!\nSelecció Dolça Km0- Amb els productors locals\nquantitat de Selección Dulce Km0 - Con los productores locales\nSelecció Gourmet - Amb els productors locals.


Molins de Rei – Pàgina 2 – Xavi Paz\nNOU CURS, NOVES POSSIBILITATS\nBaixen les temperatures, avança l’octubre i encarem un nou canvi horari. Són senyals inequívoques que deixem enrere una nova edició de la Festa Major i afrontem un nou curs escolar, una nova temporada esportiva i una nova programació cultural. I ho fem amb les forces i els bons records que ens ha deixat la darrera Festa Major. Una edició que venia amb novetats i que ha tingut una acollida per tots vosaltres magnífica. De nou hem omplert els carrers de vida, hem omplerts els cors de records i ho hem fet, a més, recordant els nostres “Dracs”. Només resta agrair l’esforç i dedicació a tot@s els que han fet possible aquesta exitosa festa major. Encarem, també, el nou curs escolar amb la bona notícia de l’estrena del nou Institut Lluis de Requesens. Un equipament de primer nivell que, més enllà de l’àmbit educatiu, també ens obre possibilitats de futur, com la dinamització del barri del Canal o el fet de poder disposar de l’antic edifici per altres ussos. (més…)\nBy Xavi Paz, 3 anys ago 15 octubre, 2016\nFESTA MAJOR ¡¡¡\nAquí us deixo la intervenció que he fet avui a la plaça de l'Ajuntament: "Molinencs i molinenques molt bon vespre. I una abraçada molt especial als Dracs: al Jordi, al Manel, al Tino, a l'Alfred i allà on siguin, al Vicenç i al Miquel. Puntual, cap de setmana amunt o avall arriba la nostre Festa Major. I per que així sigui han treballat moltes persones i moltes més vetllaran per la seva marxa. A tots els tècnics municipals, als serveis municipals, a la Guàrdia Urbana, a l'ADF, gràcies, gràcies i mil gràcies per la vostre dedicació. I també l'agraiment a tots els molinencs i molinenques que han abocar tanta energia i tanta il-lusió a les seres entitats, que també ens ompliran aquests dies d'activitats. Tenim al davant la festa major més musical dels darrers temps. (més…)\nBy Xavi Paz, 3 anys ago 3 octubre, 2016\nEN FAVOR DE L’EDUCACIÓ\nJa estem en període de vacances escolars. Tenim la Vila plena de casals d’estiu, tant esportius com culturals. Per primera vegada hem incorporat aquestes activitats al ja establert programa de beques en el món de Read more…\nBy Xavi Paz, 3 anys ago 14 juliol, 2016\nANAR A SANT FELIU MÉS ECONÒMIC ¡¡¡\nUn dels majors reptes de les metròpolis és la mobilitat. A l'Àrea Metropolitana de Barcelona (de la qual forma part Molins de Rei) el repte és majúscul. De forma ràpida podríem anomenar dos grans objectius: millorar la xarxa pública de transport, deixant la radialitat i guanyant transversalitat i lluitar contra les diferències tarifàries. A Molins de Rei ho sabem des de fa temps i per això els darrers anys hi ha hagut sinèrgia entre l'empenta i reclamació ciutadana i la unió política per aconseguir millores en aquesta línia. La demanda final és ben clara, volem estar a la zona 1 del transport públic. No pot ser que per anar de Molins de Rei a Barcelona paguem el doble que per anar de Sant Feliu a Barcelona. A més, tampoc pot ser que paguem el salt tarifari per anar a Sant Feliu de Llobregat, on tenis les dependències comarcals (Especialistes mèdics, jutjats, seguretat social...) (més…)\nBy Xavi Paz, 3 anys ago 30 maig, 2016\nPLA D’ACTUACIÓ MUNICIPAL (P.A.M.) 2015-2019\nEl passat mes d’abril vam aprovar el P.A.M. (Pla d’Actuació Municipal) del mandat 2015-2019. Aquest va ser el nostre compromís en el moment de presentar el nou acord de Govern per la Vila, pel mandat municipal 2015-2019, i això hem fet. Hem elaborat i aprovat un document que explica i detalla els objectius del Govern Municipal per aquest període de transformació de la nostre Vila. Una transformació ambiciosa de Molins de Rei que continua i en molts casos culmina la feina iniciada en el mandat anterior (2011-2015). D’aquesta manera, en aquest P.A.M., podem veure com intensifiquem i aprofundim les iniciatives portades a terme en el mandat anterior i que han donat bons resultats i han estat ben valorades per la ciutadania. Tanmateix, incorporem noves mesures que busquen potenciar i continuar la transformació de la nostre Vila i reforçar la solidaritat entre els molinencs. I tant important és conèixer el QUÈ hem aprovat com el COM ho hem fet. I tal com ens van comprometre, ho hem fet de forma participativa, en un nou impuls a les pràctiques participatives que estem fent en aquest nou període. (més…)\nBy Xavi Paz, 3 anys ago 10 maig, 2016\nUN SEMESTRE IL-LUSIONANT I PARTICIPATIU\nA Molins de Rei l’any sempre comença fort: gener i febrer són dos mesos de molta activitat: Fira de la Candelera, Tres Tombs o Carnestoltes omplen els nostres carrres. El Govern municipal també ha començat Read more…\nBy Xavi Paz, 3 anys ago 7 febrer, 2016\nPRIORITATS PEL 2016\nAcomiadem l’any 2015. Sens dubte, un any d’eleccions. I a Molins de Rei, el Govern municipal l’acomiada amb els deures fets. Tenim nou pressupost municipal i noves ordenances fiscals. Hem presentat i aprovat un nou Read more…\nBy Xavi Paz, 4 anys ago 26 desembre, 2015\nAMB VELOCITAT DE CREUER\nQuan ens endinsem en la tardor, continuem millorant i transformant Molins de Rei, amb velocitat de creuer, sense deixar de treballar, ni un minut, en l’objectiu central de la justícia social. Aquest és el veritable Read more…\nBy Xavi Paz, 4 anys ago 17 octubre, 2015\nMAGNÍFICA FESTA MAJOR\nPassats uns dies que ens han permés consolidar els records i les vivències de la pasada Festa Major, és bo fer un primer balanç d’aquesta Festa Major. Sens dubte era una Festa major especial per la coincidència amb unes importants eleccions catalanes. Fet que, més enllà de l’anàilis polític, comportava un major sobresforç a tota l’estructura de treballadors Municipals que havíen de garantir el correcte funcionament de la Festa Major i de les eleccions. A tots ells un profund agraïment i les sinceres felicitacions per pasar l’examen amb molt bona nota. La Festa major de Molins de Rei té un model, en quant a espais i estructura de programa, consolidat de fa anys que troba un consens majoritari entre els molinencs i molinenques. Amb tot són constants les novetats i les variacions any rere any, per tal d’adaptar-se als nous temps. (més…)\nBy Xavi Paz, 4 anys ago 14 octubre, 2015\nRECORDANT LA FESTA MAJOR DE SANT MIQUEL\nEndinsats en plena tardor, quan ja hem finalitzat tots els actes de la nostre Festa Major, us deixo les paraules que vaig adreçar als molinencs i molinenques el dia del Pregó: Molinencs i molinenques molt bon vespre. I una abraçada especial als amics de l'Associació Obrera, que estan d'aniversari. Precisament ahir, celebràven els 100 anys de la seva creació. I avui ens oferiran un magnífic Pregó, segur. Moltes felicitats i moltes gràcies. Ja tornem a gaudir d'una nova edició de la Festa Major. Ens arriba puntual, tot just quan ens acomiadem i ens endinsem a la tardor. I per tal que ens arribi puntual, hi treballa molta gent prèviament i també molta gent durant el transcurs. Així doncs un profund agraïment als tècnics municipals, a la Guàrdia Urbana, a l'ADF per la seva feina. I també un profund agraïment a tots els molinencs i molinenques que dediquen tantes hores a la vida d'una entitat que lluirà la seva activitat durant la Festa Major. Molins de Rei és vitalista, ric, divers i ho és gràcies a la seva gent que transmet aquest caràcter a la Festa Major. Acollim als que vinguin a gaudir la festa amb nosaltres. Oferim el millor de tots nosaltres. (més…)\nBy Xavi Paz, 4 anys ago 13 octubre, 2015


Estela Martí: “Zara em va robar el disseny d’un vestit”\nDivendres, 30 d'octubre de 2020 | 09:12\n“Zara em va robar el disseny d’un vestit”\nA falta de poc més de dos mesos per complir els 23 anys, la sollerica Estela Martí ja ha treballat a Londres i París per a dissenyadors i marques de moda reconeguts de manera internacional. En només un any ha aconseguit una sorprenent experiència professional dins el món de la moda i l’estilisme, que l’ha dut als darreres d’importants desfilades de moda de Londres, París i Barcelona. A més, la jove és finalista del certamen Art Jove 2019 amb la col·lecció “XXI”. El proper dia 18 es durà a terme la final, on es farà la desfilada de les col·leccions dels finalistes i on es sabran els guanyadors. Compta amb la carrera de Disseny de Moda i estudis de Modelisme i aquesta setmana ha començat la seva segona carrera universitària: Història de l’Art a distància. Uns estudis que podrà combinar amb la seva feina, que implica viatjar molt sovint. Actualment està treballant per Netflix a l’equip de vestuari del rodatge de la sèrie “White Lines”, que s’està rodant a Mallorca. Tot i tenir molta feina, la sollerica aprofita el seu temps lliure per fer esport, llegir i quedar amb els amics.\nPregunta.- Quins estudis té?\nResposta.- Un cop vaig acabar Batxillerat, vaig fer estudis de Disseny a l’Escola de Disseny de Palma, a l’EASDIB. Vaig estudiar Disseny de Moda i després vaig fer un any d’Erasmus a Bèlgica, on també vaig estudiar Moda i Modelisme al Haute École Francisco Ferrer. Quan vaig acabar-ho vaig fer un curs d’Estilisme a la universitat Central Saint Martins de Londres. Després, el mes de setembre de l’any passat vaig començar un màster en moda de luxe a una escola de París, que acab aquest mes d’octubre. A més, dilluns vaig començar la carrera d’Història de l’Art a distància a la UNED.\nR.- He fet feina per moltes marques a París d’estilista. Han estat marques que eren el meu referent dins la moda, entre les que destaquen Jacquemus, Burberry. També he fet d’estilista a Londres per Alexa Chung. Com a comercial he treballat per Heron Preston i la darrera feina que he fet a París ha estat per Alexandre Vauthier, que és una marca d’alta costura. Paral·lelament a això a Mallorca vaig fent sessions de fotografies com estilista. El mes d’octubre s’ha publicat una sessió de fotos que vàrem fer per Cosmopolitan de Rússia. A més, durant octubre estic fent feina per Netflix a l’equip de vestuari per la sèrie “White Lines”, dels productors de “La casa de papel”. També he fet feina darrere passarel·les de moda, durant la London Fashion Week, París Fashion Week, Barcelona Bridal Fashion Week i a la 080 Barcelona Fashion.\nP.- En quant temps ha aconseguit aquest sorprenent recorregut laboral?\nR.- Tot ha estat en un any. Dia 4 de setembre de l’any passat va ser la meva primera feina. Això m’ha permès tenir contractes interns dins cada marca i em van telefonant periòdicament.\nP.- Ha hagut de dir “no” a alguna feina?\nR.- Sí. Durant les “fashion weeks” surten contactes amb moltíssimes marques. Al principi volia dir sí a tothom, però ara he de mirar allò que em poden aportar. Crec que el més important ara que estic començant és ser polivalent, fer feina de diverses coses i no ofuscar-me en un estil de moda urbana o “sportwear”. Tot i que aquest estil sigui el que més m’agrada, està bé aprendre d’altres coses. L’alta costura em pot ensenyar a ser més perfeccionista.\nP.- Compta amb algun reconeixement?\nR.- Vaig ser finalista a la Mallorca Design Day d’enguany amb la meva col·lecció “XXI”. Aquesta col·lecció és la del meu projecte de final de carrera. També sóc finalista al certamen Art Jove de Disseny de Moda amb la mateixa col·lecció. Estic contenta de poder-li treure el suc d’aquesta manera perquè va ser una col·laboració que vaig fer amb el centre de rehabilitació de drogodependència del Projecte Home i amb el seu alberg i centre de dia Sa Placeta, que és el centre on tracten els consumidors en actiu. Dia 18 hi ha la passarel·la final del certamen Art Jove, on desfilaré amb la meva col·lecció “XXI” i es coneixerà la col·lecció guanyadora.\nP.- En què consisteix la seva col·lecció “XXI”?\nR.- És una col·lecció de vuit “outfits” tant per home com per dona que tracta les substàncies additives, com el tabac, l’alcohol, tranquil·litzants, cànnabis, èxtasis, cocaïna, LSD i heroïna. Cada conjunt replega a través dels estampats, textures, colors i formes les conseqüències físiques de cada droga. Per exemple, el conjunt del tabac replega els colors relacionats amb el tabac i té un arc davall el pit que fa referència a les malalties pulmonars que pot ocasionar. Vaig poder estar en contacte amb persones que s’estaven rehabilitant i em van explicar quines sensacions tenien quan estaven prenent droga. També vaig fer qüestionaris online on em podien dir, per exemple, amb quin color relacionaven cada droga. És una col·lecció que m’ha dut molta feina, on també m’ha ajudat molta gent. Crec que reflexa bastant la meva manera de ser.\nP.- Amb quin objectiu va estudiar Disseny de Moda?\nR.- Jo vaig fer la carrera de Disseny de Moda no per ser dissenyadora. Mai ha estat del meu interès ser dissenyadora ni crear la meva marca. A mi m’agrada més la part d’estilisme, sessions de fotografies i desfilades de moda. També m’interessa la part de màrqueting, ja que faig feina dins els “showrooms” com a comercial.\nP.- Qui són els seus referents dins el món del disseny i de la moda?\nR.- Demna Gvasalia, el director artístic de Balenciaga, i Raf Simons. Els dos són belgues i els dos han estudiat a una de les escoles on hagués somiat estudiar jo.\nP.- Ha tingut experiències desagradables dins el món de la moda?\nR.- Zara em va robar el disseny d’un “outfit” de la meva col·lecció “XXI”. Quan vaig acabar la carrera vaig enviar el meu portafolis a Inditex amb la finalitat de trobar un lloc de feina. Uns quants mesos després vaig veure que a la seva web tenien un vestit molt semblant al meu, bàsicament igual. El problema del món de la moda és que res té copyright perquè canvies el to d’un color i ja canvia. No vaig rebre cap resposta per part d’Inditex. La moda ràpida o “fast fashion” funciona lucrant-se a costa de dissenyadors joves. És normal que es tracti d’una empresa multimilionària perquè es lucra a base de copiar els dissenys de l’Instagram de joves dissenyadors. No es pot fer res davant això.\nP.- Per acabar, aquesta professió té estereotips?\nR.- Hi ha moltíssims estereotips de pes i bellesa. Tot i això, la idea de la “model perfecte” ha canviat amb els anys. Ara aquella diferent o que té un defecte és la més cercada. Estic contenta que s’hagi fet aquest canvi.


Les dos cooperatives agràries de Linyola es fusionen\nper Redacció - Fotografia: Federació de Cooperatives Agràries de Catalunya 23/07/2015 00:00h\nLes dos cooperatives agràries de Linyola es fusionen| Redacció - Fotografia: Federació de Cooperatives Agràries de Catalunya\nLes cooperatives Linyola Agropecuària i Pinsos Urgell han acordat la fusió en una única entitat, la cooperativa Linyola Agropecuària i Secció de Crèdit, amb la finalitat de fer més eficient i competitiva l’activitat i millorar els serveis als socis. L’acord de fusió ha estat aprovat recentment per les assemblees generals de les dues empreses.\nUbicada a la plana agrícola del Pla d’Urgell, la nova entitat tindrà un volum de facturació de 20 milions d’euros. En total, assolirà una producció de 9.000 tones de farratges, més de 40.000 tones d’assecatge de panís, més de 4.000 tones de cereal (blat i ordi) i més de 80.000 tones de pinso comercialitzat.\nLa nova cooperativa té previst un Pla d’Inversió triennal 2015-2017 en el marc del qual destinarà un milió d’euros per a la millora i modernització de processos i control de qualitat dels productes.\nLa fusió de les Linyola Agropecuària i Pinsos Urgell permetrà també reforçar i millorar els vincles amb la resta de cooperatives participants de Pinsos Urgell (Agrària Ramadera Pallars de Sort i Agropecuària de Bellvís), amb l’objectiu d’incrementar els intercanvis comercials entre elles.\nEl president de la cooperativa Linyola Agropecuària, Jaume Pedrós, explica que “el nostre objectiu és fomentar la comercialització del producte de les cooperatives, al temps que millorem l’eficàcia i la qualitat d’aquest i preservem el patrimoni cooperatiu”.\nMor un motorista de 56 anys al sortir-se de la L-504, a Lladorre\nL'Ajuntament de les Borges Blanques enderroca l'antic Mercat Central


Es crea a Sant Andreu de la Barca una plataforma per demanar la jornada continuada a les escoles - Ràdio Sant Andreu\nHome / Actualitat Sant Andreu Barca / Es crea a Sant Andreu de la Barca una plataforma per demanar la jornada continuada a les escoles\nPosted by: Radio Sant Andreu in Actualitat Sant Andreu Barca, Destacats, Especial Coronavirus SAB, Societat octubre 27, 2020\t717 Views\nLa plataforma que ja existeix a tota Catalunya des de fa quatre anys i a Sant Andreu de la Barca pare s mares s’han unit per demanar a la Generalitat que es contempli la possibilitat de fer una jornada continuada als centres escolars\nEva Maria Smith és la portaveu de la plataforma a Sant Andreu de la Barca i ha comentat a Ràdio Sant Andreu els objectius i les demandes.\nLa Plataforma Jornada Continuada vol que es pugui decidir lliurement l’horari escolar dels infants.\nLa jornada contínua proposa una reorganització de l’horari actual (de 9 h a 16:30 h), mantenint la mateixa quantitat d’hores lectives (9 h a 14 h) i la mateixa quantitat d’hores de menjador (14 h a 16:30 h).\nTotes les activitats lectives es concentrarien en la jornada de matí i a la tarda a partir d eles 14h es dedicaría al menjador i al lleure.\nDes de la plataforma es creu que amb el nou horari repercutiria en els nens i nens positivament en el seu estat i benestar emocional i en la millora dels seus vincles familiars. Possibilita la conciliació familiar amb horaris de recollida més flexibles, que s’adaptin a les necessitats de totes les famílies.\nHora d’entrada: 9:00h\nHora de sortida dels infants que NO es queden a dinar: 14:00h\nMenjador: 14:00h – 16:30. Amb la possibilitat de recollir-los a 15:30h.\nPrevious: El pilot santandreuenc Alejandro Rodríguez finalitza 13è en el Campionat del Món de Flat Track\nNext: Cursos gratuïts i online de protecció de dades en l’àmbit de l’empresa i ofimàtica bàsica


Esports - SantCu i Valldoreix es veuen les cares abans del derbi històric\nSantCu i Valldoreix es veuen les cares abans del derbi històric\nSergi Mas i Jacobo Fernández de Liencres analitzen el derbi entre SantCu i Valldoreix\nEl SantCu i el Valldoreix disputen el derbi santcugatenc del grup 3 de la Segona Catalana de futbol aquest dissabte a les sis de la tarda. El vermell-i-negre Sergi Mas i el verd-i-blanc Jacobo Fernández de Liencres analitzen el derbi amb la igualtat com a definició del matx. Els dos conjunts ocupen la part alta de la classificació. El SantCu és setè amb 8 punts i el Valldoreix, cinquè amb 10.\nDerbi històric a la ZEM Jaume Tubau entre el Sant Cugat Futbol Club i el Valldoreix Futbol Club. Dos equips joves que viuen en mons antagònics. El Valldoreix és una entitat creada fa pocs anys però amb una brillant història amb dos ascensos i el segon any consecutiu a Segona Catalana. Un dels jugadors destacats és Jacobo Fernández de Liencres. 23 anys, davanter i nou temporades a l'entitat i amb un segell d'identitat a la seva cama esquerra. Golejador, competitiu i amor per uns colors. Fernández De Liencres ressalta que és un partit complicat, però destaca la qualitat de la plantilla verd-i-blanca.\nEl SantCu, acabat de descendir de Primera Catalana, vol tornar a aquesta categoria amb una important aposta pel planter amb 11 jugadors de la casa. Un d'aquests joves és Sergi Mas, migcampista de 19 anys i des dels tres que milita al club vermell-i-negre. L'objectiu és estar a la part alta i viure el somni de jugar al primer equip. Mas espera guanyar el matx després de dues jornades sense bons resultats.\nLa plantilla és molt competitiva i ho demostra en cada partit.\nJugar al primer equip és un somni fet realitat. Des dels tres anys que estic al SantCu.\nSergi Mas, del SantCu, i Jacobo Fernánez De Liencres, del Valldoreix / Font: Lluís Llebot


Jurado Borrego: "Enfortir la Unió Duanera perquè segueixi sent garant de la seguretat de tots els ciutadans de la UE"% - Foment del Treball\nJurado Borrego: “Enfortir la Unió Duanera perquè segueixi sent garant de la seguretat de tots els ciutadans de la UE”\nActe de commemoració del 50è aniversari de la Unió Duanera europea, que va néixer l’1 de juliol de 1958\nLa unió duanera és la base del Mercat Comú, al seu torn, base de la Unió Europea.\nEl president del Foment, Joaquim Gay de Montellà va dir que “en un món globalitzat, i on alguns, de forma defensiva, creuen que tancar-se, com fa una tortuga, és la solució. És una falsa solució. Per tot això, els empresaris de Catalunya ho tenim molt clar: necessitem i volem més Europa”.\nConferència de cloenda de Mª Pilar Jurado Borrego, directora del Departament de Duanes i Impostos Especials, candidata europea a l’Organització Mundial de les Duanes, la votació tindrà lloc el pròxim 30 de juny.\nFoment del Treball ha commemorat el 50è aniversari de la creació de la Unió Duanera Europea, gènesi del Mercat Comú i, per extensió, de la Unió Europea. En una jornada que ha comptat amb el suport del Govern d’Espanya, la directora del Departament de Duanes i Impostos Especials i candidata europea a l’Organització Mundial de les Duanes, Mª Pilar Jurado Borrego, va destacar que “els 50 anys d’Unió Duanera posen de manifest la importància que té la Duana en la construcció europea, ja sigui des d’una òptica financera o com a motor de cohesió econòmica i social”. Jurat va exposar també consells de cara al futur.\n“La Duana ha de continuar treballant per el seu enfortiment, per definir uns processos que equilibrin el control amb la facilitació de les operacions de comerç exterior, sense oblidar la seva important funció com a garant de la seguretat de tots els ciutadans de la UE”\nL’eliminació dels aranzels interiors va permetre aprofundir en les relacions entre els països, projectant posteriorment l’articulació del Mercat Únic. Això va reforçar els mecanismes de cooperació a nivell intern, així com una estratègia de política comercial conjunta a través de la tarifa única exterior. Aquest va ser un primer pas en el procés de construcció de la Unió Europea, un gran avantatge per als estats membres davant els processos d’internacionalització.\nGay de Montellà: els empresaris de Catalunya necessitem i volem més Europa\nEl proper 1 de juliol es compleix el 50è aniversari de la Unió Duanera a la Unió Europea. L’Article 9.1 del Tractat de Roma de 1957, constitutiu de la CEE, establia que la Comunitat es basava sobre una Unió Duanera que s’estenia al conjunt dels intercanvis de mercaderies i que comportava la prohibició, entre els Estats Membres, de drets de duana a la importació ia l’exportació, així com l’adopció d’un aranzel duaner comú davant de tercers països, eliminant els aranzels interiors i permetent la lliure circulació de béns i serveis.\n“Aquest procés de construcció europea, ja sigui econòmica o política, no ha estat exempt de dificultats, però si veiem el camí recorregut, un es sorprèn del que caminat” va assenyalar el president del Foment, Joaquim Gay de Montellà, en la seva intervenció inicial. Gay de Montellà va destacar també que “en un món globalitzat, i on alguns, de forma defensiva, creuen que tancar-se, com fa una tortuga, és la solució, altres sabem que és una falsa solució. Per tot això, els empresaris de Catalunya ho tenim molt clar: necessitem i volem més Europa“. El president de la patronal catalana va afegir que “hem de treballar per la Unió Europea, fer-la forta, amb el respecte que també han de tenir els estats membres, i al que l’enriqueix, que és la seva diversitat cultural, sota el paraigües de la cultura de la antiga Grècia, bressol de la democràcia, per això ha de permetre les singularitats dels seus pobles “.\nAquesta sessió commemorativa del 50è aniversari de la Unió Duanera a Europa va comptar també amb una taula rodona que, sota el títol de ‘Balanç i futur de la Unió Europea davant el repte de la internacionalització econòmica’, va comptar amb la participació d’Alejandro Arola García, President de la Federació Internacional d’Empreses OEA i Consultor Independent del Banc Interamericà de Desenvolupament; Santiago García Milà, subdirector general d’Estratègia i Comercial del Port de Barcelona i President de l’Associació Internacional de Ports; Ferran Tarradellas, Director de l’Oficina de la UE a Barcelona; i Francesc Granell, director general honorari de la Comissió Europea i membre de número de la Reial Acadèmia de Ciències Econòmiques i Financeres de l’Institut d’Espanya. Aquesta taula rodona va ser moderada per Salvador Guillermo Viñeta, Director d’Economia de Foment del Treball Nacional.\nEn el desenvolupament d’aquesta taula rodona, es va exposar la importància dels processos d’integració per a la millora de l’activitat econòmica, així com els reptes que té plantejada actualment la Unió Europea, en el seu procés gradual d’integració econòmica i política.\nJoaquín Almunia signa el llibre d’Honor de Foment del Treball26 de novembre de 2021\nLa Foment Week conclou amb l’acord d’allargar els ERTO i les ajudes per salvar empreses fins que sigui necessari18 de setembre de 2020\nFoment s’adhereix al manifest: Més cultura! Més Europa!15 de maig de 2020


Conèixer Catalunya: LA CASA DITA DE LA MOLINADA A PALLEJÀ\nQuan retratava aquest gran casal, datat a darreries del segle XIX, format per un pis, golfes i torre, amb elements decoratius extrets del repertori clàssic, com les columnes estriades de l'entrada, amb capitells derivats del jònic o els relleus abarrocats que envolten la porta principal, donava per suposat que l’Ajuntament de Pallejà n’havia documentat exhaustivament la història. Errada majúscula, res de l’arquitecte i/o mestre d’obres, res del promotor. M’adreçava a l’Alcalde perquè hi posi remei.\nL'edifici té una magnifica terrassa balustrada adossada a la torre on destaca la torratxa amb coberta troncocònica, feta d'escates de pissarra. Les baranes són florejades en ferro forjat, sobre el sostre de l'estructura que feia de vivenda.\nActualment és un equipament municipal :\nS’havia conegut com CAL PABLO i/o CAL TARRUELLA, i actualment llueix en un rètol, LA MOLINADA. Ens agradaria – imagino que també als pallejanencs – saber més dades d’aquesta casa i de la seva història.\nLa casa estava envoltada d'un gran jardí, que a donat lloc a un Parc Públic; sou pregats de completar i/o rectificar aquesta informació a l’email coneixercatalunya@gmail.com


SOMNIS DE CIENCIA: UN VIATGE AL CENTRE DE JULES VERNE - BiblioEteca\nJules Verne és considerat sovint un visionari, un profeta de la ciència i de la tècnica que va anticipar en les seues narracions invents extraordinaris com el coet espacial o el submarí. Molts dels estudis i llibres recents sobre el prolífic escriptor francés insisteixen a mostrar la falsedat dels tòpics que hi ha al seu voltant. No obstant això, Verne sí que va participar d'una manera particular en l'esforç de divulgació de la ciència tan característic del segle XIX. En l'actualitat, les seues novel·les encara desperten la curiositat i el gust pel coneixement, unint aventures i saber, odissees d'exploradors i de científics dintre d'un món extraordinari i meravellós. Somnis de ciència reflexiona, des de la perspectiva actual, sobre la descripció de la ciència i de la societat que fa Jules Verne en la seua obra. Aquest llibre no és tan sols una forma diferent i profitosa d'aproximar-se a la producció novel·lística de Verne, sinó que constitueix una extraordinària invitació a gaudir de les seues narracions sense complexos ni idees preconcebudes.


Actualitzada 29/06/2020 a les 15:57\n© HONORS LLEIDATANS\nNorman Borlaug, nascut el 1914 a una comunitat rural d’Iowa, no és un heroi anònim, però mereixeria ser molt més conegut. Als anys 30 el va impressionar la fam que passava gent a l’atur que ell acollia en un programa de treballs comunitaris. Això, deia ell mateix, va entossudir-lo a millorar la producció d’aliments. Tot i que va fer estudis forestals, més tard es va orientar cap a l’agronomia, a la protecció de cultius, primer, i la millora genètica vegetal, després.\nVa ser a partir de 1944, en un centre internacional de Mèxic sota els auspicis de la fundació Rockefeller, on va desenvolupar l’obra de la seva vida amb blat i panís: millora per obtenir varietats més resistents al rovell, una plaga fúngica que arrasava la producció; varietats més productives; varietats nanes de tija gruixuda, perquè les de tija llarga es doblegaven amb facilitat sota el pes de les espigues, i eren més sensibles a l’ajaçat pel vent o la pluja, cosa que feia que part de la collita es malmetés. I varietats de cicle curt, que permetien dues collites a l’any.\nEl resultat va ser tan prodigiós que Mèxic, que als anys 40 era deficitari en cereals i corria risc de malnutrició, als anys 60 era exportador net de blat. Va intervenir també a l’Índia i el Pakistan, i més tard a l’Àfrica, on va implementar les millores assolides a Mèxic. Al conjunt d’actuacions se’l coneix com a Revolució verda, i el va fer mereixedor del premi Nobel de la Pau el 1970.\nLa higiene i la medicina són darrere el boom de població mundial dels segles XIX i XX, que, a judici d’alguns antropòlegs, ens atansava a l’infern malthusià de l’escassetat d’aliments i la fam. Les poblacions on la nombrosa descendència assegurava uns pocs supervivents adults van passar a veure com la majoria sobrevivien, creixia la població i apareixia el risc de l’escassetat d’aliments. Per això, de poques persones es pot afirmar que hagin salvat tantes vides com Borlaug. Dir centenars de milions es queda curt, ja que la seva contribució té molt a veure amb el fet que des que ell va començar a treballar a Mèxic al final de la II Guerra Mundial, fins l’any de la seva mort, el 2009, la població mundial va gairebé triplicar-se, de menys de 2.500 milions a fregar els 7.000. Treballs com el de Borlaug, a més de les responsabilitats professionals al llarg de tota la cadena alimentària, justifiquen plenament el lema que ha fet seu la UdL per al títol d’Enginyeria Agronòmica. És la professió que alimenta el món.\nNorman E. Borlaug va ser investit doctor ‘honoris causa’ per la Universitat Politècnica de Catalunya el 27 de maig de 1986. Una distinció essencialment lleidatana, ja que va ser l’escola d’Agrònoms (ETSEA), llavors integrada a la UPC, qui en va promoure el nomenament. Es va celebrar a la seu de l’IEI, i el va apadrinar el catedràtic Juan A. Martín Sánchez, especialista en genètica i millora vegetal.


3 botons i START: Jocs que no van veure la llum: Space Fantasy Zone\nJocs que no van veure la llum: Space Fantasy Zone\nM'he adonat que aquesta secció, per a mi força interessant -modèstia a part-, no la tocava des de 2014, i em semblava un crim que a les acaballes d'aquest 2015 encara no li hagués dedicat cap entrada. Val més tard que mai, i mentre buscava material per a solucionar el problema he trobat un títol que tenia molt bona pinta però que, com correspon a aquesta secció, no va veure la llum.\nDic que tenia molt bona pinta perquè si havíeu pensat, pel títol, que aquest joc no publicat tenia alguna relació amb els clàssics de Sega anomenats Fantasy Zone... teniu tota la raó. L'Space Fantasy Zone havia de sortir per a PC Engine, l'estaven desenvolupant el 1991 els de NEC Avenue, res a veure amb Sega, i no només semblava una barreja de les franquícies Fantasy Zone i Space Harrier, sinó que ho era.\nAdequadament acreditada a la pantalla de títol hi ha Sega, però aquest videojoc havia de sortir només per a la PC Engine de NEC, concretament els models compatibles amb el format Super CD-ROM². Com es pot veure és talment això: l'Opa-Opa dels Fantasy Zone en una aventura que es desenvolupa com el també clàssic de Sega Space Harrier. Per si encara hi ha algun advocat del diable, els enemics venien de tots dos jocs i la música també.\nSi en podem veure el vídeo és perquè al final, com sol passar, es va filtrar una versió jugable -no polida del tot, però- d'aquest títol i, per tant, es pot fer anar en emuladors. Per les fotos que he vist a Google Imatges sembla que també hi ha gent que s'ha dedicat a gravar-los en CD aptes per a les PC Engine i distribuir-los, suposo que a canvi de calés, per tal de fer l'experiència com més realista millor.\nPer què no va sortir a la venda? En pàgines com aquesta s'especula amb què en aquell moment Sega ja estava pensant en el Mega-CD i va decidir que no volia llicenciar aquell títol a la competència, però també es diu que la qualitat aconseguida, sobretot per als efectes de l'Space Harrier, potser no era prou satisfactòria, concretament pel que fa a l'scaling o escalat. Els que l'han provat parlen, també, de problemes amb la jugabilitat d'aquesta genial i nostàlgica idea que no va arribar a veure la llum.\nEtiquetes de comentaris: Fantasy Zone, Jocs que no van veure la llum, Opa-Opa, pc engine, Space Fantasy Zone, space harrier, Super CD-ROM²\nsalore78 27 d’octubre de 2015, a les 20:31\nQuina llàstima que no hagués sortit, hagués estat un joc molt interessant, encara que en la seva època de ben segur que no l'hagués jugat.\nGaudeixo molt llegint aquesta secció :-)\nAnònim 27 d’octubre de 2015, a les 21:37\neh? avui no he entès xD


Allotjament rural a Girona | Ideal famílies o parelles\nApartament de 65 m2, amb cuina, menjador amb llar de foc, bany i 2 habitacions dobles. Ideal per a families amb nens!\nPoblació: Sant Andreu Salou Calefacció: SI\nAquest mas de turisme rural Girona es troba ubicat al poble de Sant Andreu Salou, a la comarca del Gironès. Un municipi agro-forestal que limita camps amb granges, boscos i zones urbanes. Si és dels que vol gaudir de l'ambient rural de poble sense allunyar-se gaire de la civilització, Mas Vallès és el seu allotjament rural!\nBanyar-se a la piscina a l'estiu o llegir tranquilament a la terrassa a la tardor, anar a comprar el pa amb bicicleta i fer un picnic al bosc... Allotjant-se a Mas Vallès tot serà possible. Aquest acollidor mas rural ideal per parelles és perfecte per una escapada o una trobada d'amics. Practiqui senderisme o ciclisme en total llibertat.


El consell d'infants treu a concurs la portada de la publicació 'Guia't per Lleida' - Teleponent\nInici Educació El consell d’infants treu a concurs la portada de la publicació ‘Guia’t...\nEl consell d’infants treu a concurs la portada de la publicació ‘Guia’t per Lleida’\nEl concurs està obert als centres educatius de la ciutat i poden participar-hi els alumnes de cinquè i sisè de primària.\nDibuix representatiu de La Seu Vella de Lleida\nEl Consell d’Infants del Plenari dels Infants i Adolescents de Lleida ha convocat un concurs de dibuix amb la finalitat de seleccionar les imatges que esdevindran la portada i la contraportada de la versió impresa de la guia turística “Guia’t per Lleida”. Aquest és un projecte que es va endegar el curs passat on els infants expliquen i conviden els lectors, mitjançant les seves paraules i dibuixos, a visitar els espais de la ciutat que per a ells són significatius. Enguany, la Guia conclou amb les “Rutes de convivència”, activitat en la qual els més petits tornen a ser els encarregats d’identificar i donar a conèixer els espais (places, monuments, carrers…) on els és agradable l’estància, on passin estones jugant i on es fomenti la convivència i la pau.\nEl concurs, promogut per acabar de donar forma a la guia, està obert als centres educatius de la ciutat de Lleida i poden participar-hi els alumnes de cinquè i sisè de primària a nivell individual. Els treballs han de tenir el tema “Guia’t per Lleida”, han de ser originals i inèdits i no han d’haver estat guardonats en altres concursos. Es poden presentar fins el pròxim 30 d’abril al Servei d’Educació de l’Ajuntament de Lleida. Les bases del concurs poden consultar-se a: http://educacio.paeria.cat/eventualitats/concurs-de-dibuix-del-consell-d2019infants.\nEl jurat, format per 1 representant dels artistes de Lleida, 1 representant del Patronat de Turisme, 2 representants del Servei d’Educació i 3 representants del Consell d’Infant, preseleccionarà els 5 millors dibuixos que els faran arribar als centres educatius que participen al Consell d’Infants. Entre tots es votarà i s’escollirà el dibuix premiat i l’accèssit, que seran la portada i contraportada, respectivament. El veredicte es farà públic a finals de maig als centres participants. El/la guanyador/a rebrà un premi el dia de l’Audiència Pública amb l’Alcalde, Àngel Ros, en un acte públic.\nGuia't per Lleida\nArticle anteriorLa cantata tanca la 20a. Setmana Cultural del Conservatori i l’Escola Municipal de Música\nArticle següentLa màgia de ‘La forma del agua’ i les seves 13 nominacions, l’estrena de la setmana


Tempura de verdures - evacuinera.com\nLa témpura (tal com es pronunciaria si llegíssim del japonès) és una farina que s’utilitza sobretot en la cuina japonesa per fregir verdures i marisc.\nCom a curiositat explicar-vos que una de les teories de l’origen de la témpura es que vindria de Portugal, a través dels jesuïtes portuguesos que van anar a Nagasaki. De fet a Portugal tenen un plat que es diu Peixinhos da horta que és sospitosament semblant.\nSigui com sigui la témpura es molt fàcil de fer i ens soluciona un àpat si l’acompanyem d’una carn o d’un peix.\n-150cc d’aigua freda (de la nevera)\nJo he triat aquestes verdures però en podeu fer d’altres, el que és important pels japonesos és que la témpura tingui varietat cromàtica, així que barregeu colors, us quedarà molt més vistosa.\nLlavors barregem la farina de témpura amb aigua ben freda en la proporció que ens indiqui la marca que haguem triat. Jo utilitzo la de Mercadona i aquesta dóna com a proporció 110gr de farina per 150cc d’aigua.\nSi voleu, comenceu fent la barreja d’una proporció (110gr-150cc) i si us falta massa en torneu a fer més, d’aquesta manera us assegureu de no malgastar la farina.\nEn una paella posem oli abundant i l’escalfem ben calent però sempre vigilant que no se’ns cremi. Ho sabreu de seguida per l’olor que desprèn.\nUn cop l’oli sigui calent suquem les verdures a la témpura i les posem a fregir. Es fan ràpid, amb un parell de minuts n’hi ha prou, gireu-les perquè es facin per totes bandes.\nUna bona opció perquè quedin ben fregides és coure-les a la fregidora. No se si ho sabíeu, però encara que us sembli curiós, és molt més sa fregir en una fregidora que en poc oli a la paella, ja que els aliments a la fregidora al estar “rodejats” d’oli queden segellats de seguida i no s’empapen per dins de l’oli, mentre que a la paella, al no quedar tant ben recoberts xupen l’oli i s’han de deixar més estona en paper absorvent.\nUn cop dauradeta, però no massa perquè no quedi resseca, traiem la verdura de la paella i la deixem una estona al paper absorvent perquè perdi l’oli.\nPrevious articleMagdalenes sense llet (aptes per intolerants a la lactosa)\nNext articleCupcakes de xocolata i galeta Oreo


Tours&Visas Roma Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nTours&VisasApartamentVia Della Scala 6, Trastevere, Roma, Itàlia, 00153 - Veure al mapaNotable7,9Basada en8comentarisTours&VisasVeure més fotosVeure més fotosVeure totes les 21 fotos\nOferint allotjaments de qualitat al els restaurants, la cultura, els paisatges districte de Roma, Tours&Visas és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Tours&Visas ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de Wi-Fi gratuït en totes les habitacions, transport hotel/aeroport. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, aparell de televisió, cuina americana, nevera a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Tours&Visas.\nCal que informeu el Tours&Visas de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Donat que amb una hora s'han esgotat les localitats, s’ha acordat una nova funció el mateix dissabte a les 19.00h\nAmb la voluntat que ben aviat tot torni a la normalitat, la Masia Cal Monic i l’Ajuntament de Castellserà, organitzen aquest dissabte dia 30 el Festival Desescal-ART, amb la participació dels artistes locals, que vol ser el primer Festival d’Arts escèniques de la desescalada a tot Catalunya. Segons el consistori, "a Castellserà, més enllà de la sensibilitat cultural a l’hora de programar espectacles, tenim la gran sort de disposar d’artistes locals de diferents disciplines, com el teatre, el circ, la música i la màgia. Volem donar-los la oportunitat de mostrar de nou el seu talent, que es sentin valorats i poder-los fer el màxim de difusió possible".\nL’espectacle està pensat en petits tastos de 20/25 minuts per cada una de les companyies, per tal que no s’allargui enexcés. Comptarà amb les actuacions de la companyia Campi Qui Pugui, especialitzada amb teatre familiar, Improvisto’s Krusty Show, companyia de circ, i els músics David Pradas i Oriol Ginestà. Tot plegat presentat pel Mag Lari que recentment ha comprat una casa pairal a Castellserà per poder-hi fer un espai museístic.\nL’objectiu principal de l’esdeveniment és poder promocionar les companyies locals que fa més de dos mesos que no poden treballar i des de l’Ajuntament es vol col·laborar en la promoció d’aquestes i també en fer perdre la por als programadors.\n"Cal tenir molt respecte per la pandèmia que ens afecta, però no podem deixar de banda la gent, i en aquest cas les empreses culturals, pel que volem que els programadors d’arreu s’animin a programar de nou, i si pot ser les nostres companyies, en espais a l’aire lliure o en petites sales. La cultura ens ajudarà a tirar endavant. I sobretot, com hem dit, volem suport a les companyies de casa, ja que sempre que ho hem demanat ens han ajudat a completar les programacions culturals al nostre poble i ens han posat les coses molt fàcils quan se’ls hi ha demanat. Ha arribat l’hora de tornar tot el que ens han donat. També volem que la gent de Castellserà pugui començar a sortir i tornar a la normalitat. Després de suspendre la Fira, les caramelles, la festa de la mona i fer la Festa del Bandoler confinada, veiem també la necessitat de començar a reprendre l’activitat cultural".\nEl Festival es farà amb totes les mesures de seguretat que es requereix des del govern per tal d’assegurar la salut d’artistes i públic en tot moment, amb un accés restringit i aforament limitat, sent obligatori l’ús de la mascareta, amb un espai distribuït per unitats familiars i amb separació entre elles i sense servei de bar.\nDonat que amb una hora s'han esgotat les localitats, ahir al vespre es va fer una reunió entre les companyies implicades i l’Ajuntament i s’ha acordat una nova funció el mateix dissabte a les 19.00h per tal de poder garantir totes les mesures d’higiene i poder desinfectar l’espai abans del nou passi. L’espectacle es retransmetrà en directe per internet. També s’aprofitarà el dissabte per presentar la 8a edició del Cicle Cultural CastellSerà de Nit, que cada agost omple les places de Castellserà de cultura.\nAquest any, per poder donar suport a les companyies de ponent, s’han programat un total de 4 espectacles, un cada dijous, amb tres companyies lleidatanes(La Baldufa, Zum-Zum i XIP XAP) i la companyia Hotel Iocandi que presentarà Peix, una coproducció amb Fira Tàrrega que es va estrenar l’any passat a la 39a edició del certamen.\nAmb aquesta programació d’agost l'Ajuntament de Castellserà vol deixar palès de nou "el compromís del municipi amb la cultura, amb aquest sector molt representatiu a la província de Lleida i al poble de Castellserà que com tants d’altres sectors necessita ara també el suport de les administracions per poder seguir endavant".


Fes passar la calor a la llera del riu Ripoll! - Diari de Sabadell\nFes passar la calor a la llera del riu Ripoll!\nSi comparem una imatge aèria del pas del riu Ripoll per Sabadell d’aquest mateix any amb una del juliol del 2019 podríem trobar, en un tres i no res, més de set diferències. Moltes més. Si bé la pandèmia sanitària que ens colpeja ha limitat la mobilitat i ha trencat els nostres esquemes d’estiu, també ens ha obligat a redescobrir in situ les meravelles de la ciutat. I el riu Ripoll s’ha endut el protagonisme.\nEls passejos permesos a la fase 0, –cercant un espai que allunyés els passejants del nucli urbà– així com el boca a boca, són els dos factors que han estimulat l’oci a un espai de la ciutat que ha estat, durant molts anys, poc més que una zona latent.\nEn aquesta comparació d’imatges, d’un estiu a un altre, trobaríem una explosió de colors i moviment. Una corrent del riu interrompuda per banyistes i fileres de tovalloles que busquen un racó a la llera del riu. Des dels bassals a la baixada de Sant Oleguer fins a l’últim tram que connecta amb Can Puiggener, els banyistes s’hi fan espai les tardes d’estiu.\nI, per descomptat, és un lloc per a totes les edats: fins i tot es veu una filera de cadires a la zona baixa del riu perquè les persones amb mobilitat reduïda puguin refrescar-se amb tota seguretat. Aquest estiu, el riu s’omple de vida.\nLa Míriam Ruiz és una de les noves banyistes que trepitja per primer cop el Ripoll. Veïna de Sant Julià, durant l’Estat d’Alarma contemplava la pràctica d’esport en el terme municipal i va llançar-se a fer senderisme pel Ripoll. “El bosc de Sant Julià el tenia massa vist, calia buscar un nou espai”, explica.\nAra, hi va pràcticament cada tarda amb els seus amics Abril i Ramon i organitzen activitats de tota mena: des de partides a les cartes aquàtiques de l’UNO fins a competicions de pales que acaben amb autèntiques apostes esportives. “Avui, qui perdi la partida, paga el sopar”, expliquen.\nJoves refrescant-se al riu Ripoll / V.Rovira\nL’espai també està destinat a famílies que volen esgotar l’energia dels nens. És el cas de la Minerva Reyes, que porta els nens a banyar-se al riu cada dijous. “Per fer-los viure l’estiu”, explica. Propietària d’un bar, la Minerva i el seu marit es queden sense vacances i volen que repercuteixi “el menys possible” en els seus fills: “Com els hi dius a dos terratrèmols de cinc i set anys que han de quedar-se a casa?”, es pregunta. Ella tampoc havia freqüentat mai el Ripoll, però una amiga seva li va recomanar anar amb els petits per remullar-se. “Bastant temps han estat confinats, els hi toca gaudir com cal”.\nD’altres, com el Manel Fort i la Cristina Sánchez, hi passaven molt sovint fent ciclisme. Però aquest és el primer any que s’atreveixen a capbussar-se al riu: “És molt fresqueta, l’aigua”.\nLes piscines, pel cap de setmana\nSi el riu s’omple especialment de dilluns a divendres, el cap de setmana és per remullar-se a la piscina: l’aforament tant a la Bassa com a la resta de piscines és pràcticament ple cada dissabte i diumenge (s’han habilitat dos torns diaris i es permet un 50% de l’aforament total). Malgrat això, la Bassa només va esgotar un dia totes les entrades, el dissabte 15 de juliol.\nA l’espera de dades oficials, la tònica és diferent els dies d’entre setmana. Segons ha pogut saber el D.S., de dilluns a divendres (i fins a dia d’avui), les piscines municipals absorbeixen al voltant de la meitat d’usuaris permesos, tot i que durant les tardes l’afluència creix tímidament.\nEls gossos aprofiten també per remullar-se al riu / Victòria Rovira\nTemes:estiu 2020, Riu Ripoll, Sabadell, tendències


Les tecnologies en l’educació, un univers per explorar\nSi digués que fa 30 anys s’estudiava d’una manera radicalment diferent de com s’estudia ara, no seria fidel a la realitat del tot. Sense cap mena de dubte, estem immersos en una revolució tecnològica que ens ha portat a consumir continguts en streaming, a emmagatzemar documents i fotografies al núvol o a controlar funcionalitats de casa nostra a través de l’smartphone. En l’educació, aquesta revolució marcada per la introducció de les noves tecnologies a l’aula encara està a les beceroles. És cert que hi ha pantalles digitals des de fa anys, s’han estès plataformes d’aprenentatge com el Moodle i fins i tot estan apareixent canals educatius a YouTube que reforcen els continguts i les explicacions que els professors donen a l’aula. Però, tret d’això, el sistema educatiu en el seu conjunt s’ha mantingut immòbil. Encara aprenem com ho fèiem fa 30 anys: les mateixes assignatures, les mateixes aules, el mateix sistema d’avaluació.\nAleshores, és això tota la innovació que ens espera en l’ensenyament?\nJo crec que no. El potencial de les noves tecnologies a dins de l’aula és infinit i, per sort, sempre hi ha propostes pioneres que ajuden a obrir nous camins. A Kids&Us vam decidir introduir les noves tecnologies per donar a les famílies un nou canal d’accés als nostres continguts. Sempre he defensat les classes presencials i el contacte humà, sobretot en edats primerenques, però també he insistit en què l’aprenentatge de l’anglès ha d’anar més enllà de les aules, i per això havíem de trobar una manera d’acostar aquest aprenentatge als nostres alumnes fossin on fossin. Tenint en compte que Kids&Us és una extraescolar i que per tant la dedicació presencial dels nostres alumnes és limitada, les noves eines digitals ens permeten que l’anglès pugui ser present en altres moments de la seva vida quotidiana i, a més, d’una manera còmoda. No ens enganyem: tant si ens agrada com si no, els nens i nenes passen moltes hores connectats. Així doncs, res millor que ser presents en el seu propi telèfon mòbil i/o tauleta. Molts pares i mares ens han fet arribar la seva preocupació perquè consideren que haver d’accedir a les aplicacions de Kids&Us a través del mòbil no és el més adequat, ja que poden arribar a continguts d’altres tipus. No crec que la solució sigui no deixar el telèfon mòbil als fills o prohibir-ne l’ús, sinó que cal fomentar l’ús responsable d’aquestes tecnologies donant un bon exemple, supervisant i corregint quan sigui necessari. I això ho hem de fer tots plegats. Si només ens fixem en els riscos i les distraccions que poden derivar d’aquestes noves tecnologies, ens perdrem tots els avantatges que ens poden oferir.\nA Kids&Us vam introduir aplicacions per a l’alumnat ja fa uns anys i, amb el pas del temps, n’hem pogut comprovar les conseqüències positives, ja que les aplicacions faciliten l’accés als continguts de manera immediata, en qualsevol moment i des de qualsevol lloc. També incorporen jocs que permeten que els alumnes aprenguin jugant, cosa que els ajuda a interioritzar de manera natural els coneixements adquirits a l’aula. A més, quan els nens i nenes estan contents i relaxats, s’activen les xarxes neuronals de l’aprenentatge. I, sobretot, els jocs estimulen la seva motivació.\nMoltes vegades hem sentit que les noves tecnologies han arribat per quedar-se. Jo diria que ja s’han quedat i encara els hi queda un llarg recorregut ple de possibilitats en el món de l’educació. Però la innovació a les aules va més enllà i tenim per endavant reptes com la cocreació de continguts i l’ús de Big Data, que ens permetrà adaptar l’ensenyament a les necessitats específiques de cada alumne, i fins i tot, per què no, el repte de repensar el concepte de classe.\nLa innovació en educació ens proporciona eines adaptades al moment actual que fomenten l’adquisició de noves habilitats i permeten ampliar els horitzons del coneixement. Les noves tecnologies, ara per ara les capdavanteres d’aquesta innovació, són un bon complement per a l’aprenentatge dels més petits. Convertim-les en les nostres aliades perquè ens ajudin a potenciar l’aprenentatge, perquè actuïn com un nou vehicle per fer-los arribar un suplement vitamínic d’anglès!